АУЕ - ФОН УНИВЕРЗИТЕТ СКОПЈЕ

Факултет за спортски менаџмент

# ИзвеШтај

## за работата на деканот и тимот на

ФАКУЛТЕТОТ ЗА СПОРТСКИ МЕНАЏМЕНТ

за учебна 2022 / 23 година

#### Скопје, декември 2023 година

**СОДРЖИНА**

|  |  |  |  |
| --- | --- | --- | --- |
| 1. | ВОВЕД | |  |
|  |  |
| 2. | РАБОТАТА НА ОРГАНИТЕ И ТЕЛАТА НА ФАКУЛТЕТОТ | |  |
| 2.1 | Работата на ННС | |  |
| 2.2 | Работа на постојните комисии формирани од ННС | |  |
| 3. | НАСТАВНО-ОБРАЗОВНА ДЕЈНОСТ | |  |
| 3.1 | Реализација на наставата по студиски програми на додипломски и посдипломски студии | |  |
| 3.2 | Дипломирани студенти | |  |

ЗАКЛУЧОК

# 1. В О В Е Д

Врз основа на член 114 алинеа (5) од Законот за високо образование, деканот на Факултетот за спортски менаџмент до ННС и ректорот на универзитетот доставува Извештај за својата работа (најмалку еднаш годишно) за претходната школска година.

Со Извешајот на деканот за својата работа се врши процена на нивото на реализација на сите релеватни активности на Факултетот, и остварат следните три цели:

* да претстави краток и содржаен преглед на наставно-образовниот процес и научноистражувачката работа во Факултетот, како и нивното меѓусебно влијание;
* да ги анализира добрите и слабите страни на Факултетот, и
* да се оцени успешноста на работата на деканот како орган на раководење на Факултетот.

Со нормативните акти на Факултетот, а согласно Законот за високото образование, јасно се прецизирани надлежностите на деканот во процесот на управување и функционирање на Факултетот. Тоа обезбедува организација на работата којашто дава feedback за степенот на реализација на поодделни задачи и одговорности. Во овој процес клучна е улогата на деканот на Факултетот којшто ја насочува, координира и следи реализацијата при извршувањето на поставените цели и задачи на Факултетот, а за што е одговорен пред Наставно-научниот совет, ФОН Универзитетот и Министерството за образование и наука.

Имено, Факултетот прави силни и конкретни чекори во насока на подобра организација и поголема одговорност во реализацијата на наставно-образовниот процес.

Конкретно, воспоставени се процедури и механизми коишто овозможуваат следење и контрола на реализацијата на поставените цели и задачи, преку:

* изработка на програма за работа на деканот и поднесување извештај за степенот на нејзината реализација;
* изработка на годишен извештај за работа на наставниците и соработниците за извршување на тековните обврски како и континуирано следење на постигнатиот успех на студентите, со што е воспоставен соодветен систем на информирање и координирање на активностите.

# 2. РАБОТА НА ОРГАНИТЕ И ТЕЛАТА НА ФАКУЛТЕТОТ

Факултетот функционира петнаесет години, при што се стреми кон континуирано остварување на повисоки развојни цели и тој процес е постојана грижа на сите негови наставници и соработници. Овој процес во себе инкорпорира континуирани промени во сите сегменти на органиацијата и работењето на Факултетот, и тоа:

* постојана грижа за постојните студиски и предметни програми на додипломските студии;
* Обезбедени се термини во сала за непречено изведување на практичната настава.
* Обезбедени се потребни реквизити (топки, јажиња ) за изведување на практичните предмети
* континуирано се следи организацијата на наставата и вежбите, и изведувањето на испитите преку доследно почитување на распоредите
* иновирање на сајтот на АУЕ-ФОН универзитетот на којшто студентите можат да ги најдат сите информации за студиските и предметните програми, распореди на наставата и вежбите; информации за континуираната проверка на знаењата и информации за основната и пошироката литература;
* во периодот на изведување на курсот по летно логорување од учебната 2022/23 факултетот за спортски менаџмент оствари потпишување на меморандум за соработка со[[1]](#footnote-1):

- Веслачки Клуб „ Црн Дрим“ – Струга

- Веслачка федерација на Македонија

* Во периодот од 28-02 до 04 -03-2023 година, на падините на Ски Центарот Попова Шапка се изведе практичната настава (курс) по предметот скијање, кое е задолжително за сите студенти од Факултетот за Спортски Менаџмент (програма 2017/2022 насока спорт и физичко образование). Наставата ја посетија вкупно 8 студенти. Мораме да напоменеме дека оваа година и покрај немањето на снег и лошото време, хотелот Славија не одговори на нашите побарувања на, т.е. храната беше еднолична и рециклирана ( за наредните денови )... собите беа под нивото на цената која ја платија студентите.

Во целост како ЗАКЛУЧОК, активностите кои беа планирани во овој краток временски период, **беа во целост реализирани,** студентите научија да скијаат и како да се однесуваат на ски терени. Додека за нивното однесување на патеките и во хотелот можеме да кажеме дека сите беа на високо ниво и дека немаше никаков проблем во комуникација со нас професорите и целиот персонал во Центарот. Задолжени професори кои го реализираа курсот беа проф. д-р Александар Поповски и проф. д-р Тања Китановска Стојковска.

* Во рамките на студиската програма Спорт и спортски менаџмент – модул Спорт и физичко образование, во период 06. 06 – 11.06. 2022 г. се реализираше задолжителниот курс по Летно логорување во Струга, со база на камп во хотел „Солферино“ (Црвен Крст), кој ги стави на располегање сите потребни ресурси за навремена, целосна и квалитетна реализација на предвидената програма по силабус. Тоа подразбираше: конгресна сала во целост на располагање на АУЕ – ФОН, обезбеден соодветен магацин за опрема достапен постојано, можност за поставување на банер на АУЕ – ФОН на влез на хотел и поставување на програмата за секој павиљон посебно. Дополнително, со оглед на тоа дека се работи за поинтензивни физички активности, нутриционистичкиот дел на понудата беше во согласност на потребите. Задолжени професори кои го реализираа курсот беа проф. д-р Лиза Пантековска и проф. д-р Александар Поповски
* Во рамките на предметот Менаџмент на спортски објекти на 27.12.2022 год., од наставната програма на Факултетот за спортски менаџмент, Проф.д-р Весна Јованова-Симева со студентите од III – година беа во организирана посета СЦ Јане Сандански со кој стопанисува МОК. Студентите имаа можност да се запознаат со сите придружни простории и администрацијата која менаџира со спортскиот објект и да дискутараат за проблемите и условите со кои се соочуваат спортистите, спортските клубови, спортските федерации. Имаа прием од Генералниот секретар на МОК Проф.д-р Сашо Поповски и отворена дискусија со прашања од спортот, законот за спорт и менаџирањето на спортските објекти.

Во наредниот период ќе се интензивира процесот на промени во насока на што побрзо и поуспешно остварување на дефинираните стратегиски правци за развојот на Факултетот и формирањето на Универзитетскиот спортски сојуз како неминовно, за понатамошните дејствија на Универзитетот во насока на спортските натпревари кои се во надлежност на Универзитетската спортска федерација, а и успешно организирање на наставата по предметите спорт и здравје 1 и 2, спорт 1 и 2 кои се Универзитетски предмети како и организација на меѓуфакултетски спортски натпревари на нашиот универзитет и организација на меѓу универзитетски спортски натпревари.

Што се однесува до активирање на натпреварувачкиот дух кај студентите, најзаслужни се професорките од нашиот факултет кои на почетокот на учебната 22/23 за прв пат организираа студентски крос под името ФОНОКРОС на кој беа доделени дипломи за најдобрите во машка и женска конкуренција.

Воедно, како координатор за спорт на Универзитетот и како декан на факултетот кој го поднесува овој извештај морам да напоменам дека минатата учебна година студентите од нашиот факултет и студентите од другите факултети земаа активно учество на меѓууниверзитетските спортски натпревари во поединечните спортови: Куглање; стрелаштво; пинг понг и шах и во конкуренција на останатите студенти од сите Универзитети од Македонија освоија две медали и тоа: Златна медала во куглање мажи и сребрен медал шах жени, додека сите други наши студенти се најдоа помеѓу дваесетте најдобри во посочените спортови.

Што се однесува до екипните спортови, Универзитетот не пријави екипи поради немање на финансиски средства за котизација. (Искрено се надеваме дека УСС при АУЕ-ФОН оваа година ќе биде во функција за студентите, додека преку нив и за спортската афирмација на Универзитетот кај нас и во странство.

## 2.1. Работа на ННС

Во учебната 2022/23 година одржани се вкупно 6 седници на ННС на Факултетот за спортски менаџмент на кои се водеа дискусии и се донесоа одлуки за сите потребни прашања кои се од делокругот на работата на Факултетот.

## 2.2 Работа на постојните комисии формирани од ННС

На седница бр. 1 одржана на 29.11.2022 беше разгледан и усвоен извештајот за самоевалуација за учебна 2021/2022 (изготвен од комисија за самоевалуација).

На седница бр. 2 одржана на 26.12.2022 беше разгледан и прифатен декански извештај за учебна 2021/2022 (изготвен од деканот на Факултетот за спортски менаџмент).

На седница бр. 3 одржана на 25.04.2023 беше донесена одлука за формирање дисциплинска комисија.

* Работата на Комисијата за евалуација на факултетот

Во оваа комисија се вклучени: проф. д-р Весна Јованова Симева – претседател, проф. д-р. Тања Китановска Стојковска – член, проф. д-р. Лиза Пантековска – член.

# 3. НАСТАВНО-ОБРАЗОВНА ДЕЈНОСТ

## 3.1. Реализација на наставата по студиски програми на додипломски и посдипломски студии

Факултетот за спортски менаџмент според добиената акредитација има право да организира настава на додипломски студии и тоа на следниве студиски модули на првиот циклус:

* Спорт и физичко образование и
* Спортски менаџмент

кои траат 8 семестри со 240 кредити и последипломски студии – магистерски студии како втор циклус на студии кои трааат 1+1 семестри со вкупно 60 кредити и тоа на следниве две студиски програми: Спорт и физичко образование, и Спортски менаџмент.

## 3.2. Дипломирани студенти

|  |  |  |  |  |  |
| --- | --- | --- | --- | --- | --- |
| Табела1. Дипломирани, Специјалисти и Магистри студенти на Факултетот за спортски менаџмент во учебната 2022/23[[2]](#footnote-2) | | | | | |
|  | I и II циклус дипломирани студенти ВКУПНО | Студиска програма спортски менаџмент | Студиска програма спорт и физичко образование | Специјалисти | Магистри |
| 2022/23 година | 10 | 3 | 6 | 1 | / |
|  | ЗАКЛУЧОК | | | | | |

Факултетот за спортски менаџмент, во изминатата учебна година во целост ја реализираше програмата,

Во периодот април/мај 2022 година нашата нова програма за спортски менаџмент ја доби потребната акрдитација и решение за работа на факултетот за економски науки за прв и втор циклус на студии и тоа:

* Прв циклус четири годишни студии со 240 кредити насока спортски менаџмент (дипломиран спортски менаџер)
* Втор циклус едногодишни специјалистички студии со 60 кредити (специјалист по спортски менаџмент)
* Втор циклус на студии петта година со 60 кредити (магистер по спортски менаџмент)

По основ на ангажманот на професорите од факултетот за спортски менаџмент во летниот период (период на годишен одмор), успеавме да запишеме студенти на факултетот за економски науки и тоа на сите три акредитирани програми:

* Прв циклус 16
* Специјалистички 2 (уписите се во тек)
* Магистерски 2 (уписите се во тек)

Направената анализа овозможи согледување на добрите и слабите страни, односно тешкотиите во работењето на институцијата, од интерен и/или екстерен карактер, од една страна, и можностите за надминување на проблемите и динамизирање на развојот, од друга страна.

Со реализација на студиската програма 2017/22 на двата модули сите планирани обврски на наставниот кадар се исполнети во целост, така што наставно-образовниот процес заврши според годишниот план за работа и се уште трае.

Имајќи ги предвид добиените сознанија, и ставајќи ги во контекст на реалните состојби и можности за нивна позитивна промена, ги препорачуваме следниве корективни мерки:

* перманентно иновирање на предметните програми, согласно со новите научни сознанија во областа и со идентификуваните и антиципираните потреби на пазарот за определени видови знаења;
* воспоставување организирана и континуирана соработка со стопанството и заедницата во едукативната и истражувачката сфера;
* перманентно квалитативно подобрување на постојниот наставнички и соработнички кадар и кадровско доекипирање на Факултетот соодветно на потребите;
* Осовременување на наставно-образовниот процес и подобрување на квалитетот и ефикасноста во студирањето кое нешто ќе овозможи зголемување на рејтингот на факултетот и АУЕ-ФОН Универзитетот;
* поголема и поактивна улога на студентите во целокупниот наставно-образовен процес, преку зголемена одговорност и редовност на студентите во следењето на наставата и примената на современи методи на настава, што подразбираат активна и креативна улога на студентот;
* проширување и интензивирање на надворешната соработка на Факултетот, преку воспоставување потесни врски на Факултетот со високообразовните институции и националните федерации со коишто има склучено договори за соработка; и
* Проширување и дополнување на материјално техничките услови за работа.

Декан

Проф.д-р Александар Поповски

Скопје 2023

1. Водени од потребата за меѓусебна соработка заради ефикасно спроведување на своите надлежности утврдени со закон, Подготвени за ефикасна соработка која ќе придонесе за размена на искуства, Потврдувајќи ја заедничката заложба и интерес за унапредување на соработката во едукација, образование, усовршување, оспособување и учење. [↑](#footnote-ref-1)
2. На табелата се претставени дипломмирани студенти (на годишно ниво) 2021/2022 [↑](#footnote-ref-2)